open-index/open-wikipedia-markdown huggingface dataset:
Sa̱hara

**Sa̱hara** ji, yet tswa a̱ji̱jak ja mi̱ vam-a̱byin Afi̱rika hu. Ma̱ng shi kyai a̱byin kilomita a̱ma̱ntaa̱naai 9,200,000 (met a̱ma̱ntaa̱naai 3,600,000), jija yet tswa a̱ji̱jak li gba̱gbai a̱ swak kuzang nhu mi̱ swanta hu. Mami a̱mgba̱m a̱ka̱vwuo ka̱ li mi̱ tswa a̱ni, jija yet si̱ tsat ji mi̱ shi kyai a̱byin ma̱ a̱mgba̱m, si̱ lat mi̱ shi a̱zaghyi tswa taan A̱ntati̱ka ma̱ng a̱za Atik kikya.

## Ya̱fang
A̱dyundyung á̱niet

**A̱dyundyung** yet khap á̱nietbishyi hwa ca̱caat ma̱ng a̱sa̱khwot kwa vam mba na, di̱n jen ma̱ a̱di̱di̱t mat kwai-nfwuo-á̱niet, a̱wot á̱niet bani bye byia̱ a̱sa̱khwot vam na̱ kyiak neet a̱sa̱khwot mbyin na̱ nwai tyia̱ duduu ba̱t a̱ni ba̱ng si̱ nat a̱si̱ na̱ li duduu ba̱t. A̱mgba̱m á̱niet bya nang á̱ ngyei "a̱dyundyung" byia̱ a̱duduu kwa vam bah; mi̱ bibyin ghyáng, nang mi̱ Bibyin A̱shong hu a̱ni, á̱ ni̱ kyiak swang a̱lyiat "a̱dyundyung" ji ji̱ fa á̱niet nang á̱ li á ngyei kwa vam mba hu tyia̱ duduu ka̱ á̱ mak ma̱ng si̱ á̱kum á̱niet ka.

## Ya̱fang

## A̱ka̱fwuop nta
*
Sila Tsuu A̱da̱mu

A̱tyoli **Sila Tsuu A̱da̱mu** (Shong: *Comrade* **Silas Adamu**; byin 1958 - 8 Zwat Tsat 2021) ku yet a̱kwak a̱son Sot Byi̱k Sot-á̱niet A̱tyap ji (ku Atyap Community Development Association (ACDA) di̱n Shong) ma̱ a̱lyia̱ 2021. Nang gu nsaan mbeang nggwon-a̱nap ma̱ng a̱kyuo nggu wu mi̱ Zwat Tsat 2021, A̱tyoli Sa̱mwila A̱cyia̱ si̱ yet a̱ci̱t nggu wu nang a̱kwak a̱son. Da̱ nggu, a̱ ku san cuk ji mbwak A̱tyoli Lucius Bamaiyi wa ma̱ a̱lyia̱ 2021.

## Kwi
A̱tyoli Tsuu khwu dundung ma̱ng nggwon-a̱nap nggu ka, Kubai Tonado, kiki, ma̱nang a̱da̱dei ma̱to mba lyui a̱ghyang di̱n vak A̱buja-Ka̱duna nang ba̱ bwuok neet da̱ a̱vwuoniat a̱ghyang mi̱ Si̱tet Ba̱yelsa ma̱ a̱tuk A̱nta̱nii 8 Zwat Tsat 2021. A̱kyuo nggu wu, Mercy, nang á̱ kyiak nat a̱sibiti si̱ labeang bah. Nggu ma si̱ ka nkhwi mba ma̱ a̱tyetuk a̱kya. Á̱ si̱ niat mba ma̱ a̱tuk 18 Zwat Tsat 2021 mi̱ Ka̱duna.

## Ya̱fang
Ayuba Gora Wobyin

ACM **Ayuba Gora Wobyin "Wobin"** wa ku yet *Sector Commander* sot Federal Road Safety Commission (FRSC) mi̱ A̱buja. A̱ fwung ta̱m hu nang *Assistant Corps Marshal Corps Secretary* ma̱ a̱tuk 19 Zwat A̱taa 2023.

## Tat-a̱pyia̱ ma̱ng shyicet
A̱tyoli Ayuba ku tyak fang sa̱ka̱ndi̱ri nggu mi̱ Government Secondary School, Fantswam.

A̱ ta̱bat ta̱m di̱ cuk *Sector Commander Federal Capital Territory* mi̱ FRSC mi̱ Zwat Swak 2017.

Ma̱ a̱lyia̱ 2019, á̱ ku bwuak nggu a̱lyiat na á̱ si̱ nyia̱ a̱ ku nyia̱ ku yet a̱gba̱ndang a̱bun wa ka̱nang á̱nietluk nyia̱ ta̱m ma̱ng kyangtyainvak nang á̱ ngyei Google Map a̱ni, di̱n jen kpaat 2019 Ember Months Campaign nang sot Lugbe Unit Command FRSC ku kpaat a̱ni ma̱ A̱buja.

Mi̱ Zwat Nyaai 2021, á̱ fwun nggu neet mi̱ shi CC nat ACM. Mi̱ di̱ Zwat Swak ma̱ng Sweang a̱lyia̱ a̱kya, nggu wa ku yet Zonal Commanding Officer FRSC a̱ yet a̱ kwak Pi̱lato, Na̱sa̱rawa ma̱ng Benuwe a̱son ka, nang gu ka̱n gyet *Assistant Corps Marshal* a̱ni.

## A̱ya̱fang

## A̱ka̱fwuop nta
Luka Byinniat

**Luka Byinniat "Binniyat"** yet a̱tyukwok-nkhang Naijeriya wa. Da̱ nggu, a̱ ku yet A̱tyutyeilyen (ku *Public Relations Officer* (PRO)) Muna̱pyia̱ Á̱niet A̱tak Ka̱duna (Shong: Southern Kaduna People's Union, SOKAPU).

Ma̱ a̱lyia̱ 2021, A̱tyoli Byinniat ku shei nyia̱ á̱ ku hyaai á̱niet 15, da̱ a̱kwonu a̱kya, a̱gwomna̱ti si̱tet ba si̱ nyia̱ da̱ a̱kubunyiung bya á̱ ku hyaai.

Ma̱ a̱lyia̱ a̱kya, Gwomna Si̱tet Ka̱duna wu, Nasir El-Rufai, ku ta̱bat nggu a̱ si̱ nyim mi̱ jaru. Mi̱ Zwat A̱ni̱nai 2022, A̱tyoli Luka ku tak ma̱ng sot *CNA* nyia̱ kyang ku ntyia̱ a̱gwomna̱ti ba ta̱bat nggu ba̱ si̱ nyim jaru a̱ni hwa yet a̱dyii̱ng nang A̱ruwan ku neap a̱ni, tazwa ati̱kut ma̱ng a̱lyoot, “In Nigeria, Police Decry Massacres as ‘Wicked’ but Make No Arrest,” nang á̱ ku shei a̱tuk 29 Zwat Swak 2021, mi̱ *Epoch Times*.

## Ya̱fang

## A̱ka̱fwuop nta
Angelina Lyekhwot

A̱yang-a̱li **Angelina Lyekhwot "Lekwot"** wa yet a̱son a̱yang Tsotson-Tat ka. Nggu wa yet a̱byii̱k Mej. Jen. Zama̱ni Lyekhwot, a̱khwukhwop gwomna Si̱tet Rivat. A̱cit nggu wu di̱ cuk A̱yang Tsotson-Tat ji wa yet A̱yang-a̱li Hanatu A̱na Ta̱una.

## A̱ya̱fang
Tsotson-Tat

**[[Tsotson-Tat]]** (á̱ ka ndyuut **Tsotswon-Tat** ku **A̱tsotson-Tat** a̱ni) yet sot taada A̱tyap ja. A̱kwak a̱son ntsa wu wa yet A̱yang-a̱li Angelina Lyekhwot, a̱wot a̱si̱ a̱fwun wu si̱ yet A̱yang-a̱li Hawa Ishaya.

## Ya̱fang
Si̱tet Rivat

**Si̱tet Rivat**, á̱ ka ngyei **Rivat** a̱ni, yet si̱tet ja mi̱ fam-a̱byin Da̱li̱ta Nija hu ma̱ a̱tak Naijeriya (A̱khwukhwop Fam-a̱byin A̱tyin). Á̱ ku bwuo nji ma̱ a̱lyia̱ 1967 wa, mi̱ di̱ jen ji nang á̱ ku faat nji á̱ ti̱n  neet mi̱ Fam-a̱byin A̱tyin hu, Si̱tet Rivat si̱ byia̱ a̱gi̱gak ma̱ng: Imo di̱ fam a̱za hu, Abya ma̱ng A̱kwa Ibom di̱ fam a̱tyin hu, ma̱ng Bayelsa mbeang Da̱li̱ta di̱ fam jenshyung hu. A̱keangtung si̱tet ka, Pa̱takwot, yet meti̱ropolit hwa nang á̱ fa nyia̱ huhwa yet a̱ka̱wa̱tyia̱ kaswuo sot-nta̱m a̱myia̱-a̱fan Naijeriya ka.

## Ya̱fang
Hanatu A̱na Ta̱una

A̱yang-a̱li **Hanatu A̱na Ta̱una** wa yet A̱kat A̱tyap wu di̱ yong huni. Nggu wa ku yet a̱yang Tsotson-Tat a̱feang wu. A̱shai nggu wu, nggu wa ku yet wa yet A̱yang-a̱li Angelina Lyekhwot.

## Ya̱fang
Hawa Ishaya

A̱yang-a̱li **Hawa Ishaya** wa yet A̱sha̱bwom A̱tyap wu. A̱ yet a̱tyonyiung mami a̱ca̱cet Tsotson-Tat ba. Huhwa mbyia̱ á̱ mi̱ ngyei nggu "A̱yang Tsotson Tat".

## Ya̱fang
Si̱tet Ba̱yelsa

**Si̱tet Ba̱yelsa** shyia̱ mi̱ fam a̱tak a̱byin Naijeriya mami Da̱li̱ta Nija kya. Á̱ ku ghwut ma̱ng si̱tet ji neet mi̱ Si̱tet Rivat ja a̱tuk 1 Zwat Swak 1996. Si̱tet Ba̱yelsa shyia̱ mi̱n sí̱tet ji̱ yet swaí a̱ni mi̱ Naijeriya. A̱gba̱ndang a̱keang ma̱ng a̱keangtung wu wa yet Yenagowa a̱keang ka̱ ni̱ swuo a̱bung mat a̱ri̱giwa a̱ni. Si̱tet Ba̱yelsa byia̱ a̱gi̱gak ma̱ng Si̱tet Rivat di̱ fam a̱tyin, Si̱tet Da̱li̱ta ja si̱ shyia̱ nji di̱ fam a̱za, ma̱nang a̱sa̱khwot A̱gba̱ndang Kyai A̱sa̱khwot Ati̱lantik na si̱ shyia̱ di̱ fam a̱tak ma̱ng jenshyung. Shi a̱swap ma̱ng a̱kpai Si̱tet hu bai mai kilomita a̱ma̱ntaa̱naai 10,773 (met a̱ma̱ntaa̱naai 4,159).  Si̱tet Ba̱yelsa ji byia̱ Susot A̱gwomna̱ti Mali a̱ni̱nai á̱ ngyei: Ekeremo, Kolokuma/Opokuma, Yenagowa, Nembe, Ogbia, Sagbama, Brass ma̱ng A̱tak Ijo. Si̱tet ji ja yet a̱ba̱da̱dei ka mi̱ Naijeriya ma̱ng shi á̱niet ma̱nang Fang 2006 nhyia̱ a̱ni.

## Ya̱fang

## A̱ka̱fwuop nta

*Bayelsa State Government Homepage  (di̱n Shong)
*Bayelsa State at OnlineNigeria.com (di̱n Shong)
*Experience Bayelsa Arts and Culture / Visitors Guide (di̱n Shong)
*Bayelsa Council for Arts & Culture (di̱n Shong)
*Adaka Boro Centre  (di̱n Shong)
*Azaiki Public Library, Yenagoa  (di̱n Shong)
Yakubu Uma̱ru Gora

A̱tyoli **Yakubu Uma̱ru Gora** wa ku yet a̱tyulyuut A̱gwatyap a̱feang wu. A̱shai nggu wu wa yet A̱tyoli John Ba̱la Gora. A̱ci̱t nggu wu wa si̱ yet A̱tyoli Si̱tibin A̱kut. A̱ bu shyia̱ ma̱ng swuan bah.
A̱fan Tsaai

**A̱fan Tsaai** (á̱ ka ngyei **Magata** a̱ni; Kpat: Fadan Tsoho) yet a̱bakeang kya ma̱ A̱tyap. 

## A̱ca̱cet á̱niet
* John Ba̱la Gora
* Marok Ga̱ndu

## Ya̱fang
Mam Sa̱t (A̱merika)

**Mam Sa̱t**, nang kpa̱mkpaan ma̱ng konyan ngyei **Mam Naai Zwat A̱natat** a̱ni, yet a̱tuk mam fwung hwa ma̱ a̱byin Muná̱pyia̱ Sí̱tet A̱merika ka yong da̱ a̱kwonu jen Tak Kpa̱sai Sa̱t a̱byin a̱kya, a̱wot a̱tung *Second Continental Congress* ka ma̱ a̱tuk mam 4 Zwat A̱natat 1776 si̱ ngaan a̱lyiat na, á̱ si̱ kpaat a̱byin ka nang á̱ ngyei Muná̱pyia̱ Sí̱tet A̱merika (MSA̱) a̱ni.

## Ya̱fang

## A̱ka̱fwuop nta
* Fourth of July Is Independence Day USA.gov, Zwat A̱natat 4, 2014 (di̱n Shong)
* U.S. Independence Day a Civic and Social Event U.S. State Department, Zwat A̱taa 22, 2010 (di̱n Shong)
* Fourth of July Orations Collection at the Division of Special Collections, Archives, and Rare Books, Ellis Library, University of Missouri (di̱n Shong)
Juri A̱yok

A̱tyoli (ACP) **Juri Ba̱bang A̱yok** wa yet A̱cok A̱byin A̱tyap wu. Nggu wa ku si̱ yet a̱son a̱kpangcuk Sot A̱gwomna̱ti Mali Nietcen A̱fakan wu, kyiak neet mi̱ 1989 ba̱ng si̱ tat jen ji nang a̱gwomna̱ti mundundung ba si̱ san cuk ji mbwak nggu mat jhyia̱ 1992 ji̱ ku doot tsi̱tsak A̱tyap ba ma̱ng Á̱nietcen A̱fakan ba.
Ghyuai kurum hya̱u nkyangcung mi̱ Naijeriya

**Ghyuai kurum hya̱u nkyangcung mi̱ Naijeriya** yet naat mbwuot hwa mi̱ Naijeriya. Neet di̱ shyia̱ hya̱u ma̱ a̱byin Naijeriya ka ma̱ a̱lyia̱ 1956 mami Si̱tet Ba̱yelsa mi̱ fam Da̱li̱ta Nija, a̱niet ba ku kwai hya̱u hu ma̱nang á̱ ku ndyiai nhu mi̱n káswuo bibyin Swanta ji a̱ni. Hya̱u nkyangcung ku byia̱ kurum za̱m. Ku ku *li nang tong* hwa a̱ni da̱ a̱vwuo a̱niet ma̱di̱di̱t. A̱niet byia̱ a̱ka̱nkurum ma̱ng nkyang zwá bya ku kwai hya̱u hu. Ma̱ng a̱niet a̱bya bya ku byia̱ nkyangcung na ma̱nyin mba. 

Á̱ ncong a̱ si̱ tat 1970 a̱ni, a̱ca̱cet a̱niet ba̱ shyia̱ ma̱ A̱gwomna̱ti ba̱ a̱ni si̱ dam beang a̱niet Naijeriya ba ba̱ ka shyia̱ kwai hya̱u hu di̱ mi̱n hyaai kurum ma̱di̱di̱t bah. Cat beang a̱niet hu hwa si̱ tyia̱ A̱gwomna̱ti ba si̱ nwuo teang a̱ka̱nkurum a̱ghyang na̱ myim a̱niet Naijeriya ba ba̱ teang di̱ kwai hya̱u hu a̱ni. Si̱ huni hwa si̱ tyia̱ kyiak neet di̱n jen a̱ja, a̱niet Naijeriya ba si̱ nshyiat hya̱u hu á̱ kwai ku di̱ ba̱ byia̱ kurum ku *tat a̱ga̱faat a̱ but* a̱ni bah. 

Kurum hya̱u á̱ ku teang á̱ nkwai a̱ni ku yet ma̱ng kyang nyiung hwa bah. A̱ka̱sa lyiai hya̱u á̱ghyang ku ghyuai kurum lyiai hu za̱m. A̱ka̱sa á̱ghyang si̱ ntyei kurum hu ba̱t. Ku li a̱ ngyei da̱ á̱ ku mbyia̱ A̱kwoka̱son A̱byin Naijeriya a̱ ku nwai mbeang hya̱u a̱ni bah. 

A̱cyiet ka si̱ cong a̱ tat 2023. Mi̱n Zwat Tswuon ji̱ swak a̱ni, a̱niet Naijeriya ba si̱ nat A̱gba̱ndang Khai. Á̱ ku ntyak Khai hu a̱ni, **[[Bola Tinubu|Sa̱neto Bola Ahmed Tinubu]]**, a̱tyu á̱ ngyei ma̱ng Bola Tinubu a̱ni wa a̱ si̱ nyia̱ a̱ya nhu. A̱niet ba̱ ku khai nggu a̱ni si̱ *cat a̱khwu* mat a̱gwai na. 

A̱ ku bwuo mmam ma̱di̱di̱t bah, **Sa̱neto Tinubu** si̱ hyia̱ ma̱ng a̱niet ba nang Tyok nggu hu na nfwung teang kurum hya̱u hu. Ghyuai kurum hya̱u hu zi̱ za lyen a̱ni si̱ bai tyak. Kyiak neet a̱tuk ka **A̱kwaka̱pyia Tinubu** nhyia̱ a̱lyiat a̱nia a̱ni, kurum hya̱u nkyangcung si̱ ka nnyeak ma̱ a̱nggang. Hya̱u á̱ ku kwai lita a̱nyiung da̱ ₦184 a̱ni si̱ ki mbai ₦600 ma̱ng kyang tazwa ma̱ a̱ka̱keang á̱ghyang. Da̱ a̱kwonu a̱kya, da̱ a̱yin a̱vwuo nang Legwot ma̱ng Ibadan a̱ni, á̱ ku lyiai ₦500.

Di̱ yong huni mi̱ Zwat A̱taa 2023, A̱gwomna̱ti ba lyiai hya̱u hu ₦488 di̱ lita a̱nyiung. Shai kurum kwai hya̱u huni bai ma̱ng a̱niet Naijeriya ba a̱bung ba̱t. A̱mgba̱m nkyang á̱ lyiai mi̱n Káswuo ji ma̱nini ka a̱ni mban a̱ka̱nkurum ma̱t ghyuai kurum hya̱u A̱gwomna̱ti Naijeriya ba ti̱n a̱ni.
Kutunku Siman Gora

A̱tyoli (Bi̱rigedya Jenera) **Kutunku Siman "Simon" Gora** yet a̱tyukwai-nfwuo-á̱niet wa a̱ ku cat cuk sa̱neto Fam Ka̱duna A̱tak ma̱ a̱lyia̱ 2023, a̱wot ku si̱ tyia̱ bah. Nggu wa ku san tyok *Shettima* A̱tyap wu, nang A̱tyoli Isaiah Balat sii du khwu a̱ni.
John Ayuba

A̱tyoli **John Ma̱rkut Ayuba** (byin 15 Zwat Tswuon 1958) wa yet *Tafida* A̱tyap wu. Nggu wa ku yet byia̱k a̱tyucat cuk gwomna Si̱tet Ka̱duna wu nang á̱ ngyei Isa Ashiru a̱ni mi̱ khai 2023 hu.
A̱ku (kwai)

**A̱ku** ba yet kwai ja ma̱ A̱tyap. Bibya ku tsa bai kpaat swat da̱ a̱vwuo ka nang á̱ ngyei A̱byintyok A̱tyap a̱fwun a̱ni, a̱zaghyi A̱tyia̱caat ba.

## Bu nwuan
* A̱gbaat
* A̱minyam
* A̱shokwa

## Ya̱fang
A̱minyam

**A̱minyam** ba yet kwai ja ma̱ A̱tyap. A̱minyam ba byia̱ a̱bankwaí a̱feang: A̱fakan ma̱ng A̱son ba.

## Bu nwuan
* A̱gbaat
* A̱ku
* A̱shokwa

## Ya̱fang
A̱gbaat (kwai)

**A̱gbaat** yet kwai ja ma̱ A̱tyap. A̱gbaat ba byia̱ a̱bankwaí a̱tat: A̱kpaisa, Jei ma̱ng Kakwak ba.

## Bu nwuan
* A̱ku
* A̱minyam
* A̱shokwa

## Ya̱fang
A̱yahuda

**A̱yahuda** (,  ,  ) ku **Á̱niet Yahuda** ku **A̱yahudawa** yet nwap ma̱ng sot khwi ja, ji̱ yet á̱ka̱mbwon A̱yahuda gbangbang ninia ma̱ng A̱biru á̱si̱ bibyin Isi̱rela ma̱ng Yahuda gbangbang. Nwap Yahuda, yet á̱niet, ma̱ng khwi mba hu mun byia̱ a̱meang ma̱ng á̱ghyang, nang Khwiyahuda hwa yet khwi nwap A̱yahuda hu, shimba a̱kwa khwi ka vwuon vi̱vwuon kyiak neet mi̱ tsotswat ba̱ng si̱ nat mi̱ nwai khwi.

## Ya̱fang
A̱bwoi

**Abwoi** (Tyap ("Maba̱ta̱do"): . Vak lyuut ghyang: *Obwoi*; (Gwoot): ; Jhyuo: ; Daa: ; Kyoli: ; Byoot: ; Kpat: ) yet khwi taada Afi̱rika hwa ku nyia̱ nkyang di̱niat-di̱niat a̱ni nang á̱sam bya ma̱nyin byia̱ a̱wat shyia̱ a̱mami. A̱wot á̱ ni̱ kyiak nyia̱ ba̱ yet tswá a̱yaatyia̱ gbangban ja ji̱ ni̱ bwuok a̱ bai á̱ bu byin nang mman a̱ni, nang nwunwuat mba hwa á̱ fwuong ma̱nyin nhu a̱wot á̱ si̱ mi̱n di mba baa. Sot jini byia̱ kuntyin tsi̱tsak á̱niet pi̱lato a̱ka̱wa̱tyia̱ Naijeriya ka̱ doot á̱ mi̱n ngyei mba Á̱nienzi̱t a? Mami á̱niet bani, á̱ si̱ mbyia̱ Á̱niet Tswaywan, A̱tyap, A̱jhyuo, A̱sunkurum, A̱koro, A̱daa, Á̱nietza̱fan ma̱ng á̱ghyang.

Á̱nietkhwi ba ni̱ kwi á̱pyia̱mba nci̱ri̱ng ma̱ a̱lyia̱ ka a̱wot ba̱ bu tung da̱ a̱vwuo a̱nyiung a̱ka̱nyiung ma̱ a̱lyia̱, a̱wot A̱bwoi ba ni̱ lyiat ma̱ng a̱mba di̱n jen a̱ja tazwa nkyang na na̱ naat mbwuot ma̱ a̱keang ka a̱ni.

## Ya̱fang
Fam A̱ka̱wa̱tyia̱

**Fam A̱ka̱wa̱tyia̱** (Shong: **Middle Belt** ku **Middle-Belt**) yet fam hwa ma̱ a̱byin Naijeriya ma̱ng swáng a̱lyiat nang á̱ ngyei a̱vwuo ka ka̱ neap kyiak neet mi̱ fam A̱za ba̱ng si̱ nat A̱tak Naijeriya hu. Huhwa yet a̱kum kap a̱tak a̱khwukhwop Fam-a̱byin A̱za Naijeriya ka, a̱wot ma̱nini, á̱ ka̱u ku si̱ yet fam-a̱byin A̱za-A̱ka̱wa̱tyia̱ Naijeriya, a̱wot nkap jhyang si̱ shyia̱ nfam-a̱byin A̱za-A̱tyin ma̱ng A̱za-Jenshyung Naijeriya na. Á̱ si̱ sang a̱gba̱ndang nwap a̱nyiung a̱ yai koji a̱mami nhu. Á̱ bu si̱ byia̱ Fam A̱keangtung Mundundung hu di̱ fam-a̱byin hu.

## Ya̱fang
Fam A̱keangtung Mundundung (Naijeriya)

**Fam A̱keangtung Mundundung** (**FA̱M**) hu (Shong: **Federal Capital Territory** (**FCT**)) yet a̱bafam kya mi̱ Fam A̱ka̱wa̱tyia̱ Naijeriya. A̱buja, a̱keangtung Naijeriya ka, shyia̱ a̱bafam kani. Á̱ ku mat FA̱M hu ma̱ a̱lyia̱ 1976 kya neet mi̱ nkap sí̱tet nang á̱khwukhwop sí̱tet Ka̱duna, Kwara, Nija, ma̱ng Pi̱lato, ma̱ng a̱gba̱ndang kap a̱byin hu neet Si̱tet Nija. Fam A̱keangtung Mundundung hu shyia̱ di̱ fam kwai-nfwuo-á̱niet A̱za-A̱ka̱wa̱tyia̱ a̱byin Naijeriya hwa. A̱wot ku si̱ nwai yet si̱tet ja, mat a̱nia wa, ku si̱ byia̱ a̱yaagwomna bah; mi̱ a̱yaaminista Kwak A̱son Fam A̱keangtung Mundundung ba nang A̱kwak a̱son a̱byin Naijeriya wu ti̱n a̱ni, bibya nyia̱ tyok tazwa nhu.

## Ya̱fang
HIGA!

**HIGA!** (Wusi̱ka̱ra: *Hizkuntza Gutxituetako Hiztun Gazteen Topaketa* ku fa *A̱tung Nfi̱ng Na̱ Lyiat A̱cyuang Lilyem*) yet a̱tung kya nang á̱ jhyi mat nfi̱ng na̱ lyiat di̱ lilyem nang á̱ kyiak nang a̱cyuang nia a̱ni. A̱tung kani nyia̱ ma̱ a̱keang Gasteiz kya, ma̱ a̱byin A̱wusi̱ka̱ra ka. Kpa naai hu a̱si̱ a̱lyia̱ 2023 ka shyia̱ di̱ naat mbwuot kyiak neet ma̱ A̱tuk A̱ta̱nii 17 ba̱ng si̱ tat A̱tuk Juma 21 Zwat A̱natat 2023.

## A̱ka̱fwuop nta

* A̱ma̱ntei ofisha
Sa̱hara Jenshyung

**Sa̱hara Jenshyung** ( **; ; ) yet fam hwa nang á̱ kwan tazwa ku shyia̱ di̱ khwong a̱za-jenshyung ma̱ng fam-a̱byin Maghreb hu di̱ fam A̱za ma̱ng Jenshyung Afrika. Sa̱hara Jenshyung ji, shyia̱ a̱lyoot nji ka ma̱ a̱lyia̱ 1975 kya mbwak sot MBS ji, a̱wot jija si̱ yet a̱byin tyok-á̱nietcen nngaan mi̱ Afi̱rika ka̱ shyia̱ sa̱t. Kpa̱mkpaan ma̱ng %20 a̱byin ka shyia̱ tafa tyok sot ji̱ yei a̱pyia̱ nji Ri̱pobi̱lik Di̱moki̱rasi A̱la̱ra̱ba Sahrawi (RDA̱S) wu; a̱wot kap %80 ku bwat hu si̱ shyia̱ tafa á̱khwot a̱kwop a̱byin hyia̱k ka, Moroko. A̱byin ka si̱ byia̱ shi kyai ku bai kilomita a̱ma̱ntaa̱naai 266,000 (ku met a̱ma̱ntaa̱naai 103,000). Kikya yet a̱byin swanta a̱feang ka̱ nwai byia̱ á̱niet ba̱t ma̱ng a̱son ka mi̱ Afi̱rika, ma̱nang a̱kpa̱mkpai kyai a̱ji̱jak wa a̱kpa a̱byin ka yet. Á̱ ku tyan shi á̱niet hu  á̱ sak kpa̱mkpaan ma̱ng 500,000, nang kpa̱mkpaan ma̱ng %40 swan Laayun, a̱keang nka ka̱ swak ma̱ng shi a̱ni.

## Ya̱fang
Yma o Hyd

**Yma o Hyd** (Tyap: *Zi̱ Ni̱ Nshyia̱ A̱ji*) yet a̱bwom swam-a̱byin Wali̱t kya nang Dafydd Iwan a̱tyulyuut bubwom ma̱ng a̱tyukwai-nfwuo-á̱niet a̱ ku yet kap sot kwai-nfwuo-á̱niet ji nang á̱ ngyei Plaid Cymru a̱ni — ku lyuut a̱ si̱ tsot ma̱ a̱lyia̱ 1981, a̱wot á̱ si̱ shei ma̱ a̱lyia̱ 1983. 

A̱bwom ka lyiat tazwa kwan a̱lyem Wali̱t kikya, ka̱ swuan ma̱ng a̱byin Wali̱t ka a̱pyia̱nka neet di̱n jen a̱gwamshan Magnus Máxim ma̱ng wot A̱rom ba ma̱ a̱lyia̱ 383.

A̱bwom ka si̱ sai da̱ a̱cak ka nang á̱ ngyei ''Mandate of Thatcher'' di̱n Shong a̱ni nang á̱ nyii a̱ka̱vwuo lung a̱cican a̱byin ma̱ a̱di̱di̱t. Bi̱ri̱ng ma̱ng a̱nia, a̱bwom ka si̱ shyip tswá A̱guguut Swam-a̱byin A̱wali̱t ba.

Sot á̱nietsot a̱la̱u rog-bi nang á̱ ngyei *Scarlets* a̱ni, bibya ku tsa nyia̱ ta̱m ma̱ng Yma o Hyd nang a̱bwom ku nwai yet ofisha a̱ni, a̱wot á̱kpa̱ndang-cat Ki̱lop A̱la̱u-a̱ti̱tak Sot Wrexham (ku Wrexham Association Football Club) ba si̱si̱ ntung. 

Jenjinishi, á̱ si̱ ba̱ bwom nka mi̱ vwuo ghyang nang sot a̱la̱u-a̱ti̱tak a̱byin Wa̱la̱t ji ku vwuo a̱ni ma̱ng sot a̱la̱u-a̱ti̱tak a̱byin A̱sti̱riya a̱tuk Zwat Tsat 2022 nang nggu Dafydd Iwan wa si̱ bwom.

## Swáng a̱lyiat

## Ya̱fang
Wali̱t (a̱lyem)

**Wali̱t** (  ku  ) yet a̱lyem Keli̱tik kya ka̱ shyia̱ di̱ a̱bansot Bi̱ri̱ttonik ka ka̱ yet a̱lyem A̱wali̱t ba a̱ni. Á̱ lyiat Wali̱t ji ma̱ a̱byin-byin ka Wali̱t, á̱ghyang si̱ lyiat ma̱ a̱byin Nggi̱lan, ma̱ng  (koloni Wali̱t jhyang mi̱ Provin Cubut, Ajentina Á̱ghyang á̱niet mi̱ Ka̱na̱da ma̱ng Muná̱pyia̱ Sí̱tet ba̱ nwai shi a̱ni lyiat  bu lyiat nji ba̱ yet á̱ka̱mbwuon A̱wali̱t a̱ni, a̱mali (ma̱nang mi̱ Nova Scotia a̱ni). Gbangbang, á̱ ku lyen nji di̱n Shong nang a̱lyem "Bi̱ri̱ti̱n", "Ka̱mbi̱riya", "Ka̱mbi̱rik" ma̱ng a̱lyem "Ka̱mi̱ri".

## Ya̱fang
 

## A̱ka̱fwuop nta
Wali̱t

**Wali̱t** ku **Ka̱mi̱ri** ( ) yet a̱byin kya ka̱ yet kap Muna̱pyia̱ A̱byintyok hu. Ka̱ byia̱ a̱gi̱gak ma̱ng Nggi̱lan di̱ fam a̱tyin hu, Kyai a̱sa̱khwot Ayiri̱t hu di̱ nfam a̱za ma̱ng jenshyung, Kyai a̱sa̱khwot Keli̱tik hu di̱ fam a̱tak-jenshyung ma̱ng A̱na̱nwuai a̱sa̱khwot Bi̱risi̱tot ka di̱ fam a̱tak hu. Ka̱ byia̱ shi á̱niet ku bai 3,107,500 ma̱ a̱lyia̱ 2021 a̱wot shi kyai a̱byin hu si̱ yet kilomita a̱ma̱ntaa̱naai 20,779 (met a̱ma̱ntaa̱naai 8,023). Wa̱la̱t byia̱ a̱swap khwong kyai a̱sa̱khwot ku swak met 1,680 miles (kilomita 2,700) a̱wot tsutsok ja nhyat a̱byin ka ma̱ng a̱ta̱n ka̱ swak ma̱ng shi a̱ni di̱ nfam a̱za ma̱ng a̱ka̱wa̱tyia̱ na, mbeang Si̱na̱udon (), a̱ta̱n nka ka̱ swak ma̱ng shi ga̱nga̱ng hu a̱ni. A̱byin ka myiai di̱ fam ta̱mpi̱ret a̱za hu hwa a̱wot lili wun nfam kyai a̱sa̱khwot nka na si̱ bye shai. A̱keangtung ma̱ng a̱keang nka ka̱ swak ma̱ng shi a̱ni kya yet Cardiff.

## Ya̱fang
A̱wusi̱ka̱ra

**A̱wusi̱ka̱ra** ba ( ;  ;  ; Shong: *Basques*) yet nwap A̱tak-jenshyung Yurop ja, ji̱ lyiat a̱lyem Wusi̱ka̱ra, a̱wot nwap jini si̱ byia̱ taada jhyiung ji̱ si̱ bu byia̱ tswa za̱kwa jhyiung ma̱ng a̱khwukhwop A̱vasi̱kon ma̱ng á̱niet A̱kwitaniya ba. A̱wusi̱ka̱ra ba yet á̱tsak á̱niet-a̱byin, ma̱ng nwap ba̱ swak ma̱ng shi ba̱ swan a̱vwuo ka nang á̱ lyen nang A̱byin A̱wusi̱ka̱ra () ka a̱ni—fam-a̱byin ku hyia̱k sangba̱p jenshyung Pi̱rinewot ba di̱ khwong A̱ngam a̱sa̱khwot Bi̱si̱ka̱ya a̱wot huhwa si̱ bwuo nkap a̱za-a̱ka̱wa̱tyia̱ Si̱pen ma̱ng a̱tak-jenshyung Fi̱ransa ku si̱ kpaat swat.

## Ya̱fang
Ishaya Shyia̱ka̱ryi

A̱tyoli (AVM) **Ishaya A̱bwoi Shyia̱ka̱ryi "Aboi Shekari"** (OON) (byin 30 Zwat A̱ni̱nai 1940) wa ku yet gwomna Si̱tet Ka̱na̱u kyiak neet mi̱ Zwat A̱kubunyiung 1978 ba̱ng si̱ tat Zwat Swak 1979, di̱n jen ji nang á̱ sweap neet mi̱ a̱gwomna̱ti a̱khwot á̱kwop ba nat mi̱ a̱gwomna̱ti a̱sai bung Ri̱pobi̱lik A̱feang wu he nang Muhammadu Abubakar Rimi wa si̱ bai yet gwomna wu. A̱fwun, nggu wa yet a̱kpangcuk Sot Á̱nietkhwop-á̱niet A̱tyap wu.

## Shyichet A̱son
Shyia̱ka̱ri a̱ ku byin nggu A̱tali̱gan ( A̱ga̱mi ) TShShekari was born in Taligan (Magamia), Zangon Kataf to parents of Atyap heritage. He started his elementary education at a junior primary school in Zangon Kataf before moving to a middle in Zaria. He attended two senior primary schools before gaining admission to the Provincial Secondary School, Zaria where he completed his studies in 1962. In 1962, he enlisted at the Nigerian Military Training College. In February 1963, he went on a flight training program in Canada under the administration of the Royal Canadian Airforce. From July, 1964 to June 1966, he trained in Germany. He was commissioned into the Nigerian Air Force as a pilot officer.
Wusi̱ka̱ra (a̱lyem)

**Wusi̱ka̱ra** (; Shong: ), yet a̱lyem kya nang A̱wusi̱ka̱ra ma̱ng á̱ghyang á̱niet ba̱ shyia̱ A̱byin A̱wusi̱ka̱ra ka, fam-a̱byin ghyang ku shyia̱ di̱ fam sangba̱p jenshyung Pyrenees di̱n-kap mi̱ fam a̱za Si̱pen a̱wot kap ghyang hu si̱ shyia̱ di̱ fam a̱tak-jenshyung Fi̱ransa. A̱lyem ka nang á̱ ngyei Wusi̱ka̱ra a̱ni, yet a̱lyem kya ka̱ vwuon ma̱ng lilyem ghyáng ku shyia̱ di̱ swuan a̱fwun a̱ni. A̱wusi̱ka̱ra ba yet á̱tsak á̱niet-a̱byin bya, a̱wot bibya si̱ yet nwap ku swak kuzang ji a̱ni, ma̱ A̱byin A̱wusi̱ka̱ra ka. Á̱niet %28.4 (751,500) bya lyiat da̱ a̱lyem Wusi̱ka̱ra ka mami a̱mgba̱m bibyin. A̱mami, %93.2 (700,300) shyia̱ di̱ fam ku shyia̱ mi̱ Si̱pen ma̱ A̱byin A̱wusi̱ka̱ra a̱wot á̱kum %6.8 (51,200) ka si̱ shyia̱ di̱ fam ku shyia̱ Fi̱ransa a̱ni.

## Ya̱fang
A̱wali̱t

**A̱wali̱t** ku **A̱ka̱mi̱ri** ba () yet nwap ja ji̱ neet mi̱ Wali̱t a̱ni. "A̱wali̱t" fa mba nang á̱ ku byin ma̱ a̱byin Wali̱t () bi̱ri̱ng ma̱ng mba ba̱ byia̱ a̱yaatyia̱ ba̱ yet A̱wali̱t a̱ni, mba ba̱ kyiak pipyia̱ mba  nang á̱ka̱mbwon taada ku ba̱ ku byia̱ kyang ku ku mun mbaa a̱ni.

## Ya̱fang
Nwap

**Nwap** yet sot á̱niet ja ji̱ kyiak jhyang ca̱caat ma̱ng nkyang nang konyan byia̱ na̱ tai jhyang a̱ni, a̱wot nkyang nani si̱ khap nji ma̱ng á̱niet susot jhyáng. Nkyang á̱na maai yet taada, a̱yaatyia̱-a̱khwop, a̱lyem, nkhang, sot-á̱niet, yet á̱niet, khwi, ku si̱sak nang á̱ghyang á̱niet nyia̱ ma̱ng a̱mba a̱ni da̱ a̱vwuo ka nang ba̱ shyia̱ di̱ swan a̱ni.

## Ya̱fang

## A̱ka̱fwuop nta

* Ethnicity at EScholarship.org (di̱n Shong)
* Office of Ethnic Minority Affairs – American Psychological Association (di̱n Shong)
* *[https://growup.ethz.ch/ Ethnic Power Relations (EPR) Atlas]* (di̱n Shong)
* List of ethnic groups by country (di̱n Shong)
A̱byin A̱wusi̱ka̱ra (a̱gba̱ndang fam-a̱byin)

**A̱byin A̱wusi̱ka̱ra** ku **A̱byin A̱basi̱ko** ku **A̱wusi̱ka̱la̱riya** (; ; , Shong: *Basque Country*) kya yet a̱lyoot mali A̱wusi̱ka̱ra ka. A̱byin A̱wusi̱ka̱ra ka shyia̱ di̱ fam jenshyung Pi̱rinewot hu hwa, kpa̱mkpaan ma̱ng gak Fi̱ransa ma̱ng Si̱pen di̱ khwong A̱ngam a̱sa̱khwot Bi̱si̱ka̱ya hu. *Euskal Herria* wa yet a̱son a̱lyoot A̱wusi̱ka̱ra ka nang á̱ lyuut mi̱ kwaa̱mbwat nang á̱ ngyei a̱byin ka ba̱ swan a̱ni, kyiak neet mi̱ sa̱ncuri 16 wu.

## Ya̱fang

## A̱ka̱fwuop nta

* Eusko Jaurlaritza/Basque Government
* The Basque People in the Middle Ages (historical article) (di̱n Shong)
* Buber's Basque Page (di̱n Shong)
* Euskara Kultur Elkargoa-''Basque Cultural Foundation'' (di̱n Wusi̱ka̱ra)
* EuskoSare Global Basque Community (di̱n Shong)
Ibrahim Traore

**Ibrahim Traoré** (byin 1988) yet a̱khwot a̱kwop Burkinabé wa a̱ yet a̱kwak a̱son a̱ fwuong jen a̱si̱ Burkina Faso kyiak neet mi̱ ta̱borop a̱gwomna̱ti 30 Zwat A̱kubunyiung 2022 nang á̱ ti̱n a̱kwak-a̱son a̱ fwuong jen, Paul-Henri Sandaogo Damiba, mi̱ cuk ji a̱ni. Ma̱ng ndyia̱ 34, Traoré wa yet a̱shushyuo a̱mgba̱m a̱yaakwak a̱son bibyin swanta ba.

## Ya̱fang
Asimi Goyita

Konet **Asimi Goyita** ku **Assimi Goïta** (byin 9 11 1980 ku kpa̱mkpaan) yet a̱gba̱ndang a̱khwot a̱kwop wa a̱ yet a̱kwak a̱son a̱byin a̱ fwuong jen a̱si̱ a̱byin Mali kyiak neet ma̱ a̱tuk 28 Zwat Tswuon 2021. Goyita wa ku yet a̱kwak a̱son sot Komiti A̱byin mat San Á̱niet ba, ji̱ yet sot a̱khwot a̱kwop ji̱ ku ta̱wap cet a̱gwomna̱ti hu mbwak a̱khwukhwop a̱kwak a̱son a̱byin wu Ibrahim Boubacar Keïta mi̱ ya̱borop a̱gwomna̱ti Mali 2020 hu. Goyita si̱ bwuak a̱ san tyok hu mbwak Bah Ndaw nang á̱ ta̱borop a̱gwomna̱ti Mali ba á̱ tyak ma̱ a̱lyia̱ the 2021 a̱wot kyiak neet mi̱ di̱n jen a̱ja á̱ si̱ shim nggu yet a̱kwak a̱son a̱byin fwuong jen Mali wu.

## Ya̱fang
Swánga̱lyiatwuki

**Swánga̱lyiatwuki** (Shong: *Wiktionary*) yet ta̱m a̱gban swáng a̱lyiat wa ku shyia̱ a̱cyetaneang ka a̱ni, nang á̱ khwuk nkyang na̱ shyia̱ a̱gban swáng a̱lyiat na ma̱sa̱t (nang sw(a/á)ng a̱lyiat, kh(a/á)m a̱lyiat, a̱man tyap, nok-a̱ka̱feang a̱lyem, b.s.n.) da̱ á̱za̱za̱rak lilyem á̱nietbishyi a̱mgba̱m ma̱ng lilyem nang á̱ bwoi ku nwai yet á̱za̱za̱rak a̱ni. Nkyang nani nang á̱ nwuai ndyo a̱ni byia̱ wa̱i a̱lyiat, nghwughwu mat tyai kídee, (n)vak yei, bwoi a̱lyoot, inflection, kídee, tityan, swáng a̱lyiat a̱meang, ma̱ng bwan a̱lyem swáng a̱lyiat naat mi̱ lilyem ghyáng, ma̱ng nkyang jhyang.  Ta̱m jhyuk hwa ku yet nang á̱ nyia̱ di̱n vak wuki. A̱lyoot nji yet a̱mun  *[[Swánga̱lyiatwukityai:swáng a̱lyiat|swáng a̱lyiat]]* ma̱ng *[[Swánga̱lyiatwukityai:wuki|wuki]]* kya. Ji̱ shyia̱ mi̱ lilyem . Ma̱nang di̱ ta̱m a̱meang nji hu Wukipedia, Swánga̱lyiatwuki yet ta̱m Sotbeang Wukimedia hwa, a̱wot mba ba̱ nyia̱ ta̱m ba, ba̱ yet á̱nietjhyuk bya á̱ nwai teang mba a̱ni nang á̱ ka ngyei "A̱swánga̱lyiatwuki ba" a̱ni. Kyanglilyiit wuki nji, MediaWiki, ni̱ ghwon kpa̱mkpaan ma̱ng konyan wa vak gu shyia̱ nwuai a̱ma̱ntei ka, a̱wot gu si̱ maai khwuk a̱ nwuo jhyuk nkyang ma̱ nka.

## Ya̱fang

## A̱ka̱fwuop nta
Abi̱duraman Cyani

**Abi̱duraman Cyani** (ku **Abdourahamane Tchiani** ku **Abdourahmane Tchiani**) (; nang á̱ bu ngyei **Umar Cyani** ku **Omar Tchiani**) yet a̱gba̱ndang a̱khwot a̱kwop Ni̱njer a̱ni wa a̱ yet a̱kwak a̱son National Council for the Safeguard of the Homeland wu, sot a̱khwot á̱kwop ji̱ ta̱borop a̱gwomna̱ti Ni̱njer ba. Nggu wa yet a̱gwam á̱nietcok a̱kwak a̱son a̱byin Ni̱njer wu kyiak neet ma̱ a̱lyia̱ 2011. A̱ ku byia̱ mbwak mi̱ ya̱borop a̱gwomna̱ti a̱byin Ni̱njer a̱lyia̱ 2023 hu nang á̱ fam a̱kwak a̱son a̱byin wu Mohamed Bazoum á̱ ba̱ng. Ma̱ a̱tuk mam 28 Zwat A̱natat 2023, a̱ shei ma̱ng a̱pyia̱ nggu nyia̱ nggu wa yet a̱kwak a̱son National Council for the Safeguard of the Homeland wu, sot a̱khwot á̱kwop ji̱ ku san tyok a̱gwomna̱ti hu mmam nfeang na̱ ku swak a̱ni. Ya̱borop a̱gwomna̱ti hu hwa si̱ tsa jhya̱ 2023 Ni̱njer ji.

## Ya̱fang
A̱na̱ndan

**** (a̱lama: ) 
 wa yet pi̱lanet feang hu kyiak neet mi̱ Mam hu. Nggu wa yet pi̱lanet a̱ka̱fan ma̱ng kyai tswazwa ka̱ nhyat ma̱ng nkyang a̱ swak mami a̱mgba̱m nvam a̱ka̱fan mi̱ Si̱tem Mam wu, a̱wot nggu wa ma̱nyin si̱ byia̱ kyai ma̱ng shi ku bai kpa̱mkpaan ma̱ng si̱ a̱kpa̱ndang hyia̱k nggu wu Swanta. A̱ ni̱ tyong a̱ kaat ma̱ a̱tak (a̱zagaat bwan Swanta), a̱wot a̱ ni̱ tyai mi̱ kyai tswazwa Swanta hu nci̱ri̱ng kpa̱mkpaan ma̱ng Mam hu, ku nang "a̱ta̱ngwat tsotson" ku nang "a̱ta̱ngwat jenshyung" ka.  Ku nang a̱nia wa ku ma ndi ma̱ng Makyuri, A̱na̱ndan tyai a̱ swak ba̱t, ma̱nang nggu wa yet kyang tat ku sai a̱ swak kuzang mi̱ kyai tswazwa Swanta hu a̱ma̱lyim Zwat ji ma̱ng Mam hu, a̱ sai a̱kyenkyai a̱nkyai lan kuzang pi̱lanet taada ku tai a̱ta̱ngwat a̱ni ku a̱ta̱ngwat ka̱ yong di̱ tyan jhyiung a̱ni. Ma̱ng tangka̱i tyai a̱hwa mi̱ kyai tswazwa Swanta hu, A̱na̱ndan ku yet kyang tai ma̱ng a̱tsatsak kyang wa mi̱ nkhang á̱nietbishyi, mi̱ a̱yaataada mba ma̱ng lyen á̱ta̱ngwat.

## Ya̱fang
Makyuri

**** (a̱lama: ) hwa yet a̱son pi̱lanet ka kyiak neet mi̱ Mam hu ma̱ng a̱bacuncwiit pi̱lanet ka a̱mgba̱m mi̱ Si̱stem Mam hu. Pi̱lanet hwa ku yet a̱tai a̱zwu ku sang kicong lyen-a̱byin a̱ni a̱wot lili wun hu si̱ hyaat ba̱t (nang á̱ ngyei ekzosfiya). Bi̱ri̱ng ma̱ng yet a̱bacuncwiit pi̱lanet ka mi̱ Si̱tem Mam hu ma̱ng dyamita ca̱caat a̱ncaat kilomita 4,880 (met 3,030), a̱kpa %38 Swanta hu, Makyuri nhyat ku si̱ maai byia̱ kpa̱mkpaan ma̱ng tangka̱i gi̱raviti a̱tai nang Mat a̱ni. Makyuri byia̱ kyai magi̱net ku shaishi̱shai a̱ni ma̱ng cet ku shyia̱ kpa̱mkpaan ma̱ng a̱kpa %1 si̱ Swanta hu a̱wot ku si̱ lyin a̱za̱za̱rak zwat a̱pyia̱ nhu. 

## Ya̱fang
Neptun

**** (a̱lama: ) hwa yet pi̱lanet a̱ni̱nai hu kyiak neet mi̱ Mam hu ma̱ng si̱ ku swak kuzang nhu nang sot IAU ji shim ku laai shyia̱ gbang a̱ni mi̱ Si̱tem Mam hu. Huhwa yet pi̱lanet naai ku swak ma̱ng shi mi̱ Si̱tem Mam hu di̱n vak shi diamita, ma̱ng tat hu ku swak ma̱ng shi vam, ma̱ng si̱ ku swak ma̱ng nkyang mami nhu a̱ni. Ku lan Swanta hu ma̱ng shi a̱ka̱swak a̱na̱tat, a̱wot ku si̱ swak a̱hyaai hyia̱k nhu ka Yuranut ma̱ a̱da̱dei.
Si̱tem Mam

**Si̱tem Mam** wu wa yet vak a̱cyet Mam hu ma̱ng nkyang na na̱ shyia̱ mami na̱ kaat nhu nang cet gi̱raviti hwa ba̱ng ndung a̱ni. Nkyang na na̱ swak ma̱ng shi mami ninia yet a̱yaapi̱lanet ba, kyiak neet mi̱ Mam hu: a̱yaapi̱lanet a̱naai ba̱ byia̱ a̱byin a̱ni nang á̱ ngyei Makyuri, A̱na̱ndan, Swanta ma̱ng Mat, a̱ca̱cet a̱yaapi̱lanet wun a̱feang nang á̱ ngyei Jupita ma̱ng Satun, mbeang a̱yaapi̱lanet taan a̱feang nang á̱ ngyei Yuranut ma̱ng Na̱ptun a̱ni. 

Si̱tem Mam wu byia̱ Mam ma̱ng a̱yaapi̱lanet bani:

*Mam
**Makyuri
**A̱na̱ndan
**Swanta
***Zwat
**Mat
**a̱yaa-a̱ta̱rot: 
***(4) Va̱si̱ta
***(1) Si̱ri̱t (a̱ta̱rot ma̱ng a̱bapi̱lanet)
***(2) Pala̱t
**Jupita
**Satun
**Yuranut
**Na̱ptun
**a̱bapi̱lanet: 
***Ori̱kut
***Pi̱luto
***Hawumea
***Kwawat
***Makemake
***Gonggong
***Erit
***Si̱tna
***[[komet|a̱yaakomet]]*
Si̱ri̱t

**(1) Si̱ri̱t** (Shong: *Ceres*; a̱lama: ) yet tangka̱i a̱bapi̱lanet hwa ma̱ng a̱sta̱roid mi̱ Si̱tem Mam hu.
Erit

**Erit** (Shong: *Eris*; a̱lama: ; zwunzwuo a̱da̱dei-pi̱lanet **136199 Erit**) hwa yet a̱bapi̱lanet ka̱ lan ma̱ng kyai ma̱ng sweang ji ji̱ lan ma̱ng shi a̱ni mi̱ Si̱stem Mam hu. A̱ yet kyang hu á̱ ngyei *trans-Neptunian object* (TNO) wa mi̱ bibyai ku seang ka a̱wot nfam a̱za ma̱ng a̱tak nggu na ni̱ bwan di̱ nyia̱ fi̱p ma̱ng nghyang. Sot á̱nietnta̱m Palomar Observatory ji, nang Mike Brown wa yet a̱kwak a̱son wu, jija ku ta̱taat Erit mi̱ Zwat Jhyiung 2005 a̱wot á̱ si̱ shim cucuk hu di̱ ngaan a̱lyia̱ a̱kya.

## Ya̱fang
Mam Sa̱t (Ndiya)

**Mam Sa̱t** hu yet a̱gwai nia nang á̱ gwai kuzang a̱lyia̱ ma̱ a̱tuk mam 15 Zwat A̱ni̱nai, ku si̱ ka ngyet mam fwung hwa mi̱ Ndiya. Á̱ gwai a̱gwai nani mat sa̱t hu nang a̱byin ka ku shyia̱ a̱ni mbwak Muna̱pyia̱ A̱byintyok hu ma̱ a̱tuk mam 15 Zwat A̱ni̱nai 1947, a̱tuk ka nang Ta̱m Sa̱t Ndiya ji, ji̱ sak cet kpa cam a̱byin hu mi̱ mbwak sot *Indian Constituent Assembly* ji, ku ta̱bat ta̱m a̱ni. Ndiya si̱ sak A̱gwam George&nbsp;VI nang a̱kwak a̱son a̱byin ba̱ng si̱ tat jen ji nang a̱byin ka byang yet ri̱pobi̱lik a̱ni a̱wot á̱ si̱ tyia̱ Kwaa̱mbwat Cam a̱byin Ndiya hu di̱n ta̱m ma̱ a̱tuk mam Zwat Jhyiung (nang á̱ gwai nang Mam Ri̱pobi̱lik Ndiya a̱ni) a̱wot á̱ si̱ ma nshai a̱son swang a̱lyiat a̱lyoot nka ka "tyok", Tyok Ndiya, ma̱ng kpaat cam a̱byin hu, Kwaa̱mbwat Cam Ndiya. Ndiya si̱ swan ma̱sa̱t a̱ma̱lyim a̱guguut sa̱t wu nang á̱ ku ntyei za̱t ba̱t di̱ mi̱n weam a̱sok mbeang lak khwi a̱yaaoda a̱gwoma̱ti ba nang a̱kwak a̱son *Indian National Congress* wu Mahatma Gandhi ku bwuo a̱ bai ndyo a̱ni.
A̱bapi̱lanet

**A̱bapi̱lanet** yet a̱da̱dei vam kyai tswazwa wa gu cyet di̱di̱ri̱k ma̱ng vak a̱cyet Mam hu, a̱ si̱ lat a̱mgba̱m a̱yaapi̱lanet taada a̱ni̱nai ba a̱wot a̱ si̱ ka ngyet ta̱cya̱ a̱pyia̱ nkikya. Kidee a̱bapi̱lanet jhyang ja yet Pi̱luto. Kyang nyiung ku tyia̱ a̱yaagwak lyen-pi̱lanet ba di̱dang da̱ a̱bayaapi̱lanet ba huhwa yet a̱di̱dam wu nyia̱ ba̱ maai byia̱ swuan, ma̱nang á̱ ku tyai ma̱ a̱lyia̱ 2015 ma̱ a̱cyet *Dawn* naat  Si̱ri̱t mbeang a̱cyet *New Horizons* naat mi̱ Pi̱luto.

## Ya̱fang
Pi̱lanet

**Pi̱lanet** yet a̱gba̱ndang vam kyai tswazwa wa a̱ li nang a̱la̱u ku nwai yet a̱ta̱ngwat ku á̱kum nka ka̱ bwat a̱ni. Tyorit ku lan yet a̱tsatsak a̱ni tazwa si̱sak nang pi̱lanet hu bai yet a̱ni huhwa yet si̱ nang á̱ ngyei *nebular hypothesis* a̱ni, ku shei nyia̱  ni̱nian ku nwai yet a̱ta̱ngwat a̱ni hwa ku ta̱luk a̱ kwa neet mi̱ nebula hu ku si̱ mat fi̱ng a̱ka̱mbwon-a̱ta̱ngwat nang bibyia̱ a̱ka̱mbwon-pi̱lanet ku bwan a̱ni. A̱yaapi̱lanet ba si̱ laai mi̱ bibyia̱ huni ka̱nang ba̱ tung nkyang ma̱shonshyon a̱nshyon ma̱ng cet gi̱raviti mba hu, a̱wot á̱ ngyei tangka̱i nyia̱ huni *accretion*. Si̱stem Mam hu byia̱ a̱yaapi̱lanet ba̱ bye swak a̱ni̱nai a̱ni: a̱yaapi̱lanet ba̱ byia̱ a̱byin a̱ni nang  Makyuri, A̱na̱ndan, Swanta ma̱ng Mat, mbeang a̱ca̱cet a̱yaapi̱lanet ba nang Jupita, Satun, Yuranut ma̱ng Na̱ptun. A̱yaapi̱lanet bani bwan mi̱ *axis* ku ga̱t a̱ni ca̱caat ma̱ng *orbital pole* wu. A̱mgba̱m a̱yaapi̱lanet ba mi̱ Si̱stem Mam hu ka̱ng ma̱ng Makyuri mi̱ byia̱ kyai tswazwa, a̱wot á̱ghyang si̱ byia̱ nkyang nang búng taan, a̱ka̱cak, byii̱k a̱ka̱fan, a̱bancung, a̱yaatektonik, ku a̱sa̱khwot. Kang ma̱ng A̱na̱ndan ma̱ng Mat, a̱yaapi̱lanet Si̱stem Mam ba ghwut ma̱ng nkyai magi̱net, a̱wot a̱mgba̱m kang ma̱ng A̱na̱ndan ma̱ng Makyuri byia̱ mmam. A̱ca̱cet a̱yaapi̱lanet ba byia̱ nywák-pi̱lanet, a̱wot si̱ ji̱ yet a̱tsatsak a̱ swak ja yet si̱ Satun.

## A̱ka̱fwuop nta

* Photojournal NASA
* ''Planetary Science Research Discoveries'' (educational site with illustrated articles)
Gwomna A̱wan

**Gwomna Da̱nladi A̱wan** (1915 – 1  Zwat Swak 2008) ku yet a̱gwam A̱gwoot wa, a̱wot a̱ si̱ ka ngyet a̱gwam a̱nyiung a̱ ku labeang a̱ swak di̱ cuk tyok ji ma̱ng a̱feang wu mi̱ Afi̱rika a̱mgba̱m; a̱ ku tyok ndyia̱ 63 nia (1945 - 2008). A̱ ku ba̱ng a̱lyoot tyok ka nang á̱ ngyei, *[[Chief]] of Kagoro* di̱n Shong a̱ni. Nggu wa ku san tyok hu mbwak A̱gwam Biya Kaka nang gu sii du khwu a̱ni ma̱ a̱lyia̱ 1944, a̱wot A̱gwam Ufuwai Bonet si̱si̱ nsan tyok hu mbwak nggu nang gu nsaan a̱ni ma̱ a̱lyia̱ 2008.

## Ya̱fang
Jhya̱ Á̱nietcen A̱fakan 1992 ji

A̱tsan ** Jhya̱ Á̱nietcen A̱fakan 1992** ka ku tsa neet di̱n jen nang A̱bii̱ri̱ti̱n ba ku tyok a̱ni di̱ Fam-a̱byin A̱za Naijeriya Bi̱ri̱ti̱n hu, ma̱nang A̱tyap ba ku tywei nyia̱ A̱kpat ba ta̱wap mba a̱byin. Ma̱ a̱lyia̱ 1922, á̱ ku tak nyia̱ a̱gwam Zariya, Dalatu Usuman Yero, ku san a̱gba̱ndang jen a̱byin di̱n mi̱n teang á̱niet-a̱byin ba kurum a̱byin hu. Ma̱ a̱lyia̱ 1966, a̱gwam Zariya di̱ yong a̱hwa, Muwamet Usuman, si̱ kyiak a̱byin a̱kya, a̱ si̱ nwuak á̱nietbwuang A̱kpat ba ba̱ swan di̱ fam Maba̱ta̱do ma̱ a̱keang A̱nietcen A̱fakan ka. Á̱ ku kyiak a̱byin a̱kya nyia̱ kaswuo ja ma̱ng a̱nka, a̱wot mami kaswuo a̱ja, A̱tyap ba si̱ mi̱n bwuang nam a̱kusuru ku a̱kan ba, nang á̱nietcen ba vwuong mba nyia̱ a̱nia.

## Ya̱fang
Swánga̱lyiatwuki nTyap

**Swánga̱lyiatwuki nTyap** ji yet a̱gban swáng a̱lyiat ma̱sa̱t wa nang á̱ ngyei Swánga̱lyiatwuki nang á̱ lyuut da̱ a̱lyem Tyap a̱ni. Á̱ ku khwuk Swánga̱lyiatwuki nTyap ji a̱tuk mam 3 Zwat Nyaai ja ma̱ a̱lyia̱ 2023.

Kpa a̱gban swáng a̱lyiat huni byia̱ nwuainwunwuai 164 ma̱ng á̱nietnta̱m 169, nang 3 nyia̱ ta̱m nci̱ri̱ng ma̱ng a̱nji a̱ni.

## Ya̱fang
A̱sami

**A̱sami** ba (Sami: *Sámi* ku *Saami*), bibya yet á̱niet taada ba̱ lyiat di̱ lilyem Sami hu ma̱ a̱byin Sapmi ka a̱ni, ka̱ shyia̱ di̱ nfa̱m a̱za bibyin Nowee, Swidin, Finlan, ma̱ng kap A̱fafap-a̱byin Kola wu mi̱ Roshiya. Á̱ ku ngyei fam-a̱byin Sapmi Laplan, a̱wot á̱ ku lyen A̱sami ba, neet mi̱ gbangbang, nang *Lapps* ku *Laplanders* di̱n Shong, mi̱ mba A̱sami si̱ lak tangka̱i lyulyoot a̱hwa, a̱wot mba ba̱ cat á̱ ka ngyei a̱byin mba ka da̱ a̱lyem mba kikya, mi̱ kidee ja yet A̱sami A̱za ba . Lilyem taada mba hu hwa yet Lilyem Sami hu, nang á̱ ku sa á̱ tyia̱ kwai a̱lyem Urat ji a̱ni.

## Ya̱fang
Sapmi

**Sapmi** ku **A̱byin A̱sami** ( (, , , , , , ) kya yet a̱byin taada ka nang A̱sami ba nswan a̱ni. Sapmi shyia̱ di̱ nfam A̱za ma̱ng A̱tyin Yurop hwa a̱wot nkap Fennoscandia nang á̱ ka ngyei "Bung A̱za ji" a̱ni si̱ ma nkhwi nshyia̱ a̱mami.

 *[[A̱bwom a̱byin Sapmi|Sámi soga lávlla]]*

## Ya̱fang
Lilyem Sami

**Lilyem Sami** (á̱ ka ngyei **Sámi** ku **Saami** a̱ni, yet sot lilyem Urat ja nang A̱sami ba lyiat di̱ fam A̱za Yurop (di̱ nkap a̱za Finlan, Nowee, Swidin, ma̱ng sangba̱p fam a̱za-jenshyung Roshiya). Á̱ mbyia̱, shimba ku bye nat ca̱caat ma̱ng a̱vwuo ka nang a lyiat a̱ni, lilyem Sami swak ku swak ma̱ng a̱feang ku si̱ ku lan a̱nia. Á̱ ku lyuut ma̱ vwuon lyulyoot vwuon di̱ lilyem Sami hu, nang *Sámi*, *Sami*, *Saami*, *Saame*, *Sámic*, *Samic* ma̱ng *Saamik*, mbeang lyulyoot nta nang **Lappish** ma̱ng *Lappic*. Mi̱ di̱ yong huni, á̱ nwuan lyulyoot ngaan nfeang hu, mbeang swang a̱lyiat ji *Lapp*, nang lyulyoot jhyuai á̱niet hwa.

## Ya̱fang

## A̱ka̱fwuop nta

* Ođđasat TV Channel in Sami languages
* On line radio stream in various sami languages
* Introduction to the history and current state of Sami
* Kimberli Mäkäräinen "Sámi-related odds and ends," including 5000+ word vocabulary list
* Risten Sámi dictionary and terminology database.
* Giellatekno Morphological and syntactic analysers and lexical resources for several Sami languages
* Divvun Proofing tools for some of the Sami languages
* Sámedikki giellastivra – Sami language department of the Norwegian Sami parliament (in Norwegian and Northern Sami)
* Finland – Sámi Language Act
* Sami Language Resources All about Sami Languages with glossaries, scholarly articles, resources
* Álgu database , an etymological database of the Sami languages (in Finnish and North Sámi)
* Sami anthems, Sami anthems in various Sami languages
* http://nkpmn.org/Arkivgeocitiescomnkpmn/musikk/internasjonalensamisk.html, The Internationale in Northern Sami
* http://how-to-learn-any-language.com/forum/forum_posts.asp?TID=22142&PN=1  An extensive intro to Saami languages and grammar from How To Learn Any Language
* *[[Sámi Dieđalaš Áigečála]]*, the only peer-reviewed journal in Saami languages
Yevi̱geni Pi̱rigojhyin

**Yevi̱geni Viktorovic Pi̱rigojhyin** ku **Yevgeniy Vicktorovich Prigozhin** (; 1 Zwat A̱taa 1961 – á̱ nwuan á ngyei a̱ saan 23 Zwat A̱ni̱nai 2023) ku yet a̱kwak a̱son a̱bansot a̱ nyia̱ tyok mi̱ Roshya wa a̱ni a̱wot a̱ si̱ ka ngyet a̱kwak a̱son sot á̱nietnzwang nang á̱ ku lyiat a̱lyiat nyia̱ a̱ yet a̱kpa̱ndang cong A̱kwak A̱son A̱byin Roshiya Vladimir Putin wa di̱n jen a̱gbangbang ba̱ng si̱ tat jen ji nang gu ku nkhwuk sot tyei zat nang á̱ ngyei Sot Vanya (ku *Wagner*) a̱ni mi̱ Zwat A̱taa 2023. Mi̱ di̱n jen jhyang, á̱ ka ngyei Prigozhin "**a̱tyuweang Putin**", ma̱nang gu ku byia̱ a̱yaarestauran ma̱ng susot-nta̱m weang nkyayak ji̱ ku nyia̱ Kremlin ji nta̱m. Á̱ ku nyim nggu mi̱ jaru di̱n jen Muna̱pyia̱ Soviyet ji, a̱wot Pi̱rigojhyin si̱ byia̱ cet tazwa a̱ca̱cet a̱yaaka̱mpa̱ni ma̱ a̱di̱di̱t, nang ka̱mpa̱ni a̱pyia̱ nggu nang á̱ ngyei Vanya, nang a̱gwomna̱ti Roshiya ba ku li̱n a̱ma a̱ni, mbeang a̱yaaka̱mpa̱ni a̱tat nang á̱ ku bat mba a̱hyia̱k nyia̱ ba̱ ku tyia̱ mbwak mi̱ nkhai A̱kwak A̱son A̱byin Muná̱pyia̱ Sí̱tet A̱merika 2016 ma̱ng si̱ 2018 na. Ma̱nang *Bellingcat*, *The Insider*, ma̱ng *Der Spiegel*, ku zop ba̱ si̱ shyia̱ ma̱ a̱lyia̱ 2022 a̱ni, nta̱m Pi̱rigojhyin "cong gi̱nggi̱ng ma̱ng Ministri Cok Roshiya hu ma̱ng swang zop zuzop nhu, nang á̱ ngyei GRU a̱ni".

## Ya̱fang
Dafydd Iwan

**Dafydd Iwan Jones** (byin 24 Zwat A̱ni̱nai 1943) yet A̱tyowali̱t wa a̱ yet a̱tyubwom ma̱ng a̱tyuswam-a̱byin ma̱ng a̱tyukwai-nfwuo-á̱niet a̱nyan wa ku vwuot a̱ ghwut mat lyuut ma̱ng bwom bubwom á̱niet nggu hu da̱ a̱lyem Wali̱t ka. Kyiak neet ma̱ a̱lyia̱ 2003 bai 2010, Iwan wa ku yet a̱kwak a̱son Plaid Cymru, sot kwai-nfwuo-á̱niet jhyang ji̱ cat Sa̱t A̱byin Wali̱t neet a̱byin MA̱ ka a̱ni.

## Ya̱fang
Plaid Cymru

**Plaid Cymru** (; ; a̱lyoot a̱gwomna̱ti **Plaid Cymru – sot kwai-nfwuo-á̱niet Wali̱t**, a̱wot á̱ ka ngyei **Plaid** meang) yet sot kwai-nfwuo-á̱niet ja ma̱ng a̱dodo swam-a̱byin ba̱t ma̱ a̱byin Wali̱t ji̱ shyia̱ a̱ka̱wa̱tyia̱-a̱zamyian ma̱ng feap-a̱zamyian a̱ni, ji̱ cat sa̱t a̱byin Wali̱t hu neet mi̱ mbwak Muna̱pyia̱ A̱byintyok hu.

## Ya̱fang
A̱biru (a̱lyem)

**A̱biru** (;  *ʿÎbrit*; ) yet  
a̱lyem Sha̱mit A̱za-jenshyung kya  a̱mami kwai Afi̱ro-a̱siyatik ji. Á̱niet Isi̱rela gbangbang ba ku lyiat njii a̱wot á̱ si̱ lyiat nji kuzang a̱tuk nang a̱lyem á̱ka̱mbwon mba ba, A̱yahuda ma̱ng A̱sa̱mariya ba, ji sii du khwu a̱ma̱lyim A̱A̱ 200. Da̱ a̱kwonu a̱kya, á̱ ku lyuut nji ba̱t nang a̱lyem khwi, ma̱ ca̱caat mi̱ Khwiyahuda (kyiak neet di̱n jen Mali Nwuat Za̱nang A̱feang ji) ma̱ng Khwisa̱mariya.
Tutuweang

**Tutuweang** hu yet a̱vwuo kya nang á̱ weang nkyayak a̱mali. Ma̱ a̱ka̱sa gbangbang, tutuweang hu ni̱ ngyong a̱pyia̱ nhu di̱ fam nyiung ma̱nang á̱tutu á̱ghyang ba shyia̱ di̱ nfam ghyáng. A̱wot, ma̱ a̱ka̱sa a̱fwun, á̱ ni̱ ka ntyia̱ tutuweang hu a̱mami a̱li ka.
A̱ghyui Gurara

**A̱ghyui Gurara** ka yet a̱gba̱ndang a̱ghyui wa gu neet di̱ fam pi̱lato a̱ka̱wa̱tyia̱ Naijeriya hu a̱ni. Aghyui ka ni neet mi̱ neet a̱wot ka̱ kwoi a̱mami A̱ghyui Nija ka di̱ ngaan, mi̱ Si̱tet Nija.
A̱gban

**A̱gban** wu (*a̱kpa* **a̱yaagban** ba) yet a̱batutu kya nang a̱ ni ka nsaai yak ka̱nang a̱ cak nhu a̱ni. Gbangbang, a̱ ku nok a̱gban ma̱ng vap hwa, a̱wot a̱fwun, a̱ ka nnok a̱nia bah. Tswam ja yet kyang hu nang a̱ nok a̱yaagban a̱fwun ba.

## A̱ka̱fwuop nta
Bwuok A̱fan

**Bwuok A̱fan** ku **Song Bwuok A̱fan** yet tangka̱i song ja nang á̱ nyia̱ kuzang a̱tuk 1 Zwat Jhyiung mi̱ Gwoot, a̱tak, Si̱tet Ka̱duna, Fam A̱ka̱wa̱tyia̱ Naijeriya. Á̱ ku lyiat a̱lyiat nyia̱ ku na tat ndyia̱ 400 neet nang á̱ ku tsa song jini a̱ni. Á̱ ni̱ song bwuok jini neet da̱ a̱fan ka kuzang a̱tuk 1 Zwat Jhyiung kya magwam A̱gwoot ka, Sot A̱gwomnati Mali Watyap. 

 Á̱ ngyei song jini "Bwuok " da̱nian mi̱ taada á̱niet a̱keang ka, á̱niet a̱kat ba ni̱ nyeak a̱fan ka ka̱nang ba̱ cat cong a̱ nat a̱kat a̱ni di̱n jen a̱vwuoshyim. A̱ga̱nga̱ng A̱fan A̱gwoot wu si̱ yet sot a̱ka̱sham a̱ka̱fan ji̱ byia̱ shi a̱za ku bai mita a̱ni tazwa shi kyai a̱sa̱khwot. A̱ca̱cet a̱ka̱kwon laai a̱ shi a̱zafan ka a̱wot kuntyin hu si̱ yet a̱kpa̱u wa. Lili-a̱vwuo hu ndi nang si̱ Pi̱lato Nja̱t ma̱ng the Pi̱lato Ma̱mbila, ma̱ng a̱va za di̱n jen a̱kwa̱i. Gbangbang, A̱gwoot ba ku swan nkuu nia ma̱ng a̱zafan ka ba̱ si̱ labeang ba̱t a̱wot ba̱ si̱si̱ nta̱bat corop ba̱ swan a̱tak a̱fan ka ma̱shonshyon ma̱shonshyon ba̱ng si̱ tat jen ji á̱nietcen A̱bi̱ri̱ti̱n ba si̱ vwuong mba kpa̱mkpaan ma̱ng a̱mgba̱m ba̱ si̱ cyok a̱byin di̱ kap ntsa sa̱ncuri 20 hu shimba a̱baka̱keang á̱ghyang ni̱ shyia̱ a̱ja tat a̱fwun a̱zafan ka. A̱ka̱fan na yet a̱ka̱vwuo ta̱kup á̱niet nia di̱n jen ji á̱niet ntsaai ba ku nnwuai  ma̱ á̱niet ba a̱wot a̱ka̱sorong shwaí na̱ ba̱ ghwut di̱ na̱ tang mba ba tyia̱ tirare ma̱ á̱niet ntsaai ba.

## A̱ya̱fang
Blessing Liman

**Blessing Liman** (byin 13 Zwat Tsat 1984), yet ofisa wa ma̱ A̱khwot Á̱kwop Tswazwa Naijeriya, a̱ yet a̱son a̱tyuluk a̱khwot a̱kwop a̱ yet a̱nap a̱ni mi̱ Naijeriya.

## Ya̱fang
Hussaini Abdu

**Hussaini Abdu** yet a̱gwaklyen Tungzwa Kwainfwuoá̱niet ma̱ng Myiam Cok-á̱niet mi̱ A̱ka̱demi Cok-á̱niet Naijeriya (NDA) mi̱ Ka̱duna. A̱kariya nggu wu ku keang nkyang ma̱ a̱di̱di̱t, nang a̱tsotswat nwuan-a̱ka̱feang, a̱tsak khwom, ma̱ng nwuat tyiet mi̱ bibyin Afi̱rika ma̱ng A̱merika Lati̱n.

## Ya̱fang
Henry Mamman

**Henry Mamman** wa yet A̱kpangcuk *Tyap Literature Subcommittee* ma̱ng A̱tyufwuop *Abuja Tyap Literacy (Á̱tutumyiam) Subcommittee* wu (2022-a̱fwun). A̱ yet memba Sot Byi̱k A̱lyem Tyap (SBA̱T) wa.
Ronald Biliyok

**Ronald Uma̱ru Biliyok** (1956 - 25 Zwat A̱ni̱nai 2023) wa ku yet A̱bagwam A̱bwuiyap ka. A̱ ku saan á̱ si̱ niat nggu 1 Zwat A̱kubunyiung 2023, ma̱ A̱bwuiyap.
A̱bwuiyap

**A̱bwuiyap**, á̱ ka ndyuut **A̱buyap** (Kpat: *Ungwan Rohogo*) a̱ni yet fam hwa ma̱ng a̱bakeang ma̱ A̱byintyok A̱tyap. Zwunzwuo-a̱muup ta̱m nggu jija yet 802147.

## Ya̱fang
A̱takligan

**A̱takligan** ku **Taligan** (Kpat: *Magamiya, Magami*) yet a̱bakeang kya mi̱ di̱strik Zonzon, Fam A̱gwomna̱ti Mali Nietcen A̱fakan, a̱tak Si̱tet Ka̱duna, Fam A̱ka̱wa̱tyia̱, Naijeriya. The postal code for the village is 802143. Kyai a̱ka̱man tswam ku shyia̱ kpa̱mkpaan a̱ swak a̱ni huhwa yet *[[Yakubu Gowon Airport]]*, Nja̱t.

## Ya̱fang
A̱sari̱diniya

**A̱sari̱diniya** ba, ( or ; Italya ma̱ng Sassarese: *Sardi*; Gallurese: *Saldi*), yet nwap ja ji̱ lyiat a̱lyem Roman ji̱ neet ma̱ a̱byin Sari̱diniya a̱ni, a̱ji wa a̱byin kyai a̱sa̱khwot ka̱ shyia̱ di̱ fam jenshyung Meditaroniya hu ma̱ng fam ku nyia̱ tyok a̱pyia̱ nhu mi̱ Italiya ku shyia̱ a̱lyoot nhu ka.

## Ya̱fang
Turukya (a̱lyem)

**Turukya** ( , ; á̱ ka ngyei  'a̱lyem Turukya Turukya') kya yet a̱lyem Turukik ka nang á̱ lyiat á̱ swak a̱ni, ma̱ng kpa̱mkpaan ma̱ng á̱nietlyiat milyon 80 ba̱ng si̱ nat 90. Kikya yet a̱lyem-a̱byin Turukya ma̱ng A̱za Kuburut. Á̱ bu mbyia̱ a̱basusot á̱nietlyiat a̱lyem Turukya mi̱ bibyin Jami̱ni, A̱ti̱riya, Buli̱geriya, Ma̱kidoniya A̱za, Helat, Kuburut, nkap Yurop jhyang, Ka̱ukasut ji, ma̱ng nkap A̱ka̱wa̱tyia̱ A̱siya jhyang, Irak, ma̱ng Suriya.

## Ya̱fang
Ukwuani-Aboh-Ndoni (a̱lyem)

**Ukwuani**, **Aboh**, ma̱ng **Ndoni** yet sot zwá-a̱lyiat a̱lyem A̱kum-a̱cyi ja nang á̱ lyiat ma̱ a̱byin Naijeriya a̱ni.

## Ya̱fang
Ti̱ransi̱li̱vaniya

**Ti̱ransi̱li̱vania** ( ku ; ;  ku , a̱gbangbang *Überwald*, mbeang *Siweberjen* (da̱ a̱balyem Sakzon Ti̱ransi̱li̱vaniya) yet fam-a̱byin nkhang ma̱ng taada hwa ma̱ A̱ka̱wa̱tyia̱ ma̱ng A̱tyin Yurop, ku keang a̱ka̱wa̱tyia̱ Romaniya. Di̱ nfam a̱tyin ma̱ng a̱tak na, a̱za̱za̱rak gak a̱byin nhu, nggu wa yet A̱ka̱fan Ka̱ri̱pat na a̱wot A̱ka̱fan A̱puseni na si̱ ta̱bat neet di̱ fam jenshyung. Wa̱i a̱lyiat ghyáng tazwa a̱vwuo ka nang á̱ ngyei Ti̱ransi̱li̱vaniya a̱ni mun byia̱ nfam Romaniya na̱ shyia̱ jenshyung ma̱ng a̱za-jenshyung na nang Ki̱rishana mbeang Ma̱ramuret, a̱wot jen jhyang Ba̱nat mun shyia̱ mami. Di̱n jen gbangbang, a̱bankap Ma̱li̱daviya Jenshyung na̱ hyia̱k a̱ni mun ngyet a̱ka̱vwuo Ti̱ransi̱li̱vaniya nia ku a̱bakap fam a̱tak-jenshyung Bukovina ka̱ hyia̱k a̱ni di̱ fam a̱za-jenshyung hu (nang Sot A̱gwomna̱ti Mali Suceava ngyong da̱ a̱kwonu a̱ni) yet kap Ti̱ransi̱li̱vaniya hwa. A̱keangtung fam-a̱byin a̱kya, kikya yet a̱gba̱ndang a̱keang Ki̱luji̱-Napoka.

Á̱ lyen Ti̱ransi̱li̱vaniya mat a̱ka̱fan Ka̱pat na ma̱ng nkhang nji na na̱ shi a̱kpa a̱ni, bi̱ri̱ng ma̱ng a̱kwa a̱yaataada ma̱ a̱di̱di̱t meang. A̱keang ka kikya si̱ ngyet a̱feang mi̱ shi mami Romaniya, a̱wot Ki̱luji̱-Napoka, ma̱ng a̱ka̱keang ce-a̱ka̱wa̱tyia̱ á̱ghyang na̱ yet a̱tsatsak a̱ni nang á̱ saai ba̱t a̱ni nang Bi̱rashop, Sibyu, Târgu Mureș, Alba Iulia, Mediaș, ma̱ng Sighișoara. Kikya bu si̱ yet mali A̱ka̱vwuo Nkhang Swanta UNESCO mi̱ Romaniya á̱ghyang ma̱nang A̱baka̱keang na ma̱ng ncot na̱ byia̱ a̱ka̱ndi̱ri̱m cok a̱ni, A̱ka̱wa̱tyia̱ Sighișoara ka, A̱ka̱ndi̱ri̱m Cok Da̱kya na da̱ A̱ka̱fan Orăștie na ma̱ng Roșia Montană Mining Cultural Landscape hu.

## Lyuut mi̱ lyuut

## Fang a̱zanson

* András Bereznay, *Erdély történetének atlasza* (*Ta̱si̱la Nkhang Ti̱ransi̱li̱vaniya*), ma̱ng lyuut ma̱ng  a̱yaaka̱gbaa ta̱si̱la 102, a̱son ta̱si̱la Ti̱ransi̱li̱vaniya nang á̱ ku mak nyia̱ a̱ni mi̱ nkhang (Méry Ratio, 2011; )
* 
* Zoltán Farkas and Judit Sós, Kwaa̱mwat-tyainvak Ti̱ransi̱li̱vaniya
* Patrick Leigh Fermor, *[[Between the Woods and the Water]]* (*Tsi̱tsak A̱ka̱kwon na ma̱ng A̱sa̱khwot na*. New York Review of Books Classics, 2005; ). A̱ka̱cyiet Fermor mi̱ Ti̱ransi̱li̱vaniya di̱n jen a̱won ma̱ a̱lyia̱ 1934, a̱wot a̱ si̱ lyuut tazwa nna mi̱ nkhang nani nang á̱ tsa shei mi̱ kyang ku lan ndyia̱ nswak nfwuon a̱ma̱lyim, ma̱ a̱lyia̱ 1986. (di̱n Shong)
*  (di̱n Shong)
*  (di̱n Shong)

## A̱ka̱fwuop nta

* Radio Transsylvania International
* "Tolerant Transylvania – Why Transylvania will not become another Kosovo", Katherine Lovatt, in *Central Europe Review*, Vol. 1, No. 14, 27 Zwat A̱kubunyiung 1999.
* ''The History of Transylvania and the Transylvanian Saxons'' mbwaj Dr. Konrad Gündisch, Oldenburg, Jami̱ni
* ''Transylvania,Its Products and its People'' , mbwak Charles Boner, 1865
* Transylvanian Family History Database